വ്യവസായം തുടങ്ങാനാഗ്രഹിക്കുന്ന എല്ലാവരെയും സംരംഭകരാക്കി മാറ്റും: മന്ത്രി പി.രാജീവ് വ്യവസായം തുടങ്ങാനായി വ്യവസായ കേന്ദ്രത്തിലെത്തുന്ന എല്ലാവരെയും സംരംഭകരാക്കി മാറ്റുമെന്ന് വ്യവസായ വകുപ്പു മന്ത്രി പി.രാജീവ്. മീറ്റ് ദി മിനിസ്റ്റര് പരിപാടിയുമായി ബന്ധപ്പെട്ട് വ്യവസായ പ്രമുഖരുമായി നടത്തിയ ചര്ച്ചയിലാണ് അദ്ദേഹം സര്ക്കാരിന്്റെ നയം വ്യക്തമാക്കിയത്. കഴിഞ്ഞ അഞ്ചുവര്ഷം കൊണ്ട് ചെറുകിട വ്യവസായങ്ങള് ഇരട്ടിയിലധികമായി ഉയര്ന്നത് കേരളം കൂടുതല് വ്യവസായ സൗഹൃദ സംസ്ഥാനമായി മാറിയതിന്റെ തെളിവാണെന്നും അദ്ദേഹം പറഞ്ഞു. ചര്ച്ചയില് വിവിധ വ്യവസായ പ്രമുഖര് മുന്നോട്ടുവച്ച പരാതികള്ക്കും നിര്ദ്ദേശങ്ങള്ക്കും അദ്ദേഹം മറുപടി നല്കി. ഉത്തരവാദിത്ത നിക്ഷേപത്തിലൂടെ ഉത്തരവാദിത്ത വ്യവസായങ്ങള് ഉയര്ന്നു വരും. വ്യവസായ വികസന കോര്പ്പറേഷന് മേഖല ഓഫീസ് കോഴിക്കോട് സ്ഥാപിക്കും. കെ സ്വിഫ്റ്റ് സംവിധാനം വ്യാപിപ്പിക്കുന്നതിനോടൊപ്പം റിന്യൂവല് വ്യവസ്ഥകള് പുനഃപരിശോധിക്കുമന്നും പരമാവധി വ്യവസായികളുമായി ചര്ച്ച ചെയ്ത് കേരളത്തിന് അനുയോജ്യമായ കൂടുതല് പരിസ്ഥിതി സൗഹൃദ വ്യവസായങ്ങള് ഒരുക്കുമെന്നും മന്ത്രി പറഞ്ഞു. കടവ് റിസോര്ട്ടില് നടന്ന പരിപാടിയില് ടൂറിസം മന്ത്രി പി.എ.മുഹമ്മദ് റിയാസ്, എം.വി.ശ്രയാംസ് കുമാര് എം പി, ജില്ലയിലെ വ്യവസായ സംരംഭകരായ വി.പി.ഹരിദാസ്, എം.അബ്ദു റഹ്മാന്, വി.കെ.സി. ഗ്രൂപ്പ് പ്രതിനിധി റഫീഖ്,എം.ജി.ബാബു, വി.എം.മുഹമ്മദ് താജിബ്, പി.പി.മുസമ്മില്, എം.ഫൈസല് റഹ്മാന്, പി.കെ.അഹമ്മദ്, എന്.കെ.മുഹമ്മദലി, വ്യവസായ വാണിജ്യ വകുപ്പ് പ്രിന്സിപ്പല് സെക്രട്ടറി എപിഎം മുഹമ്മദ് ഹനീഷ്, സംസ്ഥാന വ്യവസായ വികസന കോര്പ്പറേഷന് എംഡി എം.ജി.രാജമാണിക്യം തുടങ്ങിയവര് പങ്കെടുത്തു. The post വ്യവസായം തുടങ്ങാനാഗ്രഹിക്കുന്ന എല്ലാവരെയും സംരംഭകരാക്കി മാറ്റും: മന്ത്രി പി.രാജീവ് first appeared on MalayalamExpressOnline.